is is en is sk is is sk is is it hu is nb is zh is zh pt it is zh gl vi is is sk sk is is es is is is is is is is is is is is is is is is is sk is is is is is is is is is is is en is is is is is is is sk sv is is is is is is is is is is is is is is is nb is is is is is is is is is is is is is is is is is is is is is cs is ceb is is en is sk
Franskir Dagar á Fáskrúðsfirði - Dagskrá
Skýjað með köflum Raki: 83%
Hjólað verður frá Höfðahúsum við norðanverðan fjörðinn (punktur 25 á korti).
ATH. Hægt er að fá hjólin ferjuð að Höfðahúsum. Farið verður frá planinu utan við Skólaveg 34 kl. 16:40 (punktur 20 á korti)
Munið að ALLIR þáttakendur verða að vera með hjálm á höfði og neysla áfengra drykkja er ekki við hæfi á íþróttaviðburði sem þessum.
Sýnir Gosa á Búðagrund (punktur 7 á korti).
Ekki þarf að panta miða fyrirfram en það er um að gera að klæða sig eftir veðri, taka með sér teppi til að sitja á og myndavél svo hægt sé að taka mynd af sér með ævintýrapersónunum eftir sýningu.
Miðaverð er 2.300 krónur en meðlimir í Stofni hjá Sjóvá fá frítt fyrir 2 börn ef keyptur er miði fyrir fullorðinn, gegn framvísun staðfestingar frá Sjóvá.
Skemmtilegt bæjarrölt í góðra vina hópi. Lagt af stað frá Verkalýðshúsinu, Skólavegi 72 (punktur 12 á korti)
ATH. Börn og ungmenni yngri en 18 ára eru á ábyrgð forráðamanna.
22:00-00:00 Tónleikar með KK í Skrúði (punktur 18 á korti)
Einstakt tækifæri til að berja augum þennan frábæra listamann flytja brot af sínu besta.
Bar á staðnum, 18 ára aldurstakmark.
Athugið: Hægt er að kaupa armband sem gildir á tónleika KK á fimmtudagskvöldi og Duplex á föstudagskvöldi ásamt dansleik með Góðum landsmönnum á laugardagskvöldi, fyrir aðeins 6.000 kr.
Miðar á harmonikkudansleikinn eru aðeins seldir við innganginn og eru ekki inni í armbandinu.
Mæting á Bæjarbryggjunni neðan við Fram (punktur 15 á korti)
16:00 og 17:00 Fáskrúðsfjarðarhlaupið
Hlaupið er frá Franska spítalanum við Hafnargötu (punktur 22 á korti), út með norðurströnd Fáskrúðsfjarðar. Hlaupaleiðin er malbikuð.
Þrjár vegalengdir eru í boði, 5, 10 og 21 km.
ATH. Ræst verður í 21 km hlaupið kl. 16:00 en 10 km og 5 km kl. 17:00
22:00 – 23:30 Setning, brenna og söngur
Setning Franskra daga 2018 á Búðagrund (punktur 7 á korti)
Hljómsveitin Duplex sér um að leiða brekkusöng.
Varðeldur –brekkusöngur – stanslaust stuð.
00:00 – 03:00 Tónleikar í Skrúði (punktur 18 á korti)
Hljómsveitin Duplex heldur uppi stuðinu á föstudagstónleikum Franskra daga.
Notaleg stemming, bar á staðnum.
Athugið: Hægt er að kaupa armband sem gildir á tónleika KK á fimmtudagskvöldi og Duplex á föstudagskvöldi ásamt dansleik með Góðum landsmönnum á laugardagskvöldi, fyrir aðeins 6.000 kr.
Miðar á harmonikkudansleikinn eru aðeins seldir við innganginn og eru ekki inni í armbandinu.
10:00 – 11:00 Minningarhlaup um Berg Hallgrímsson
Mæting við Skólamiðstöðina (punktur 10 á korti) og hlaupið að minnisvarða um Berg, við Búðaveg 36 (punktur 11 á korti)
12:00 Helgistund í Frönsku kapellunni
Helgistund á vegum þjóðkirkjunnar og kaþólsku kirkjunnar á Austurlandi.
Franska kapellan er staðsett í frönsku húsaþyrpingunni rétt við Franska spítalann (punktur 22 á korti)
13:00 Minningarathöfn í Franska grafreitnum (punktur 24 á korti)
Minnst er franskra sjómanna sem látist hafa á Íslandsmiðum, og blómsveigur lagður að minnisvarða um þá. Sóknarprestur stýrir stundinni með þátttöku kaþólsku kirkjunnar á Austurlandi. Lifandi tónlistarflutningur.
Hvetjum alla sem eiga íslenska þjóðbúninga til að mæta í þeim við þessa hátíðlegu athöfn, íslenska lopapeysan er líka vel við hæfi.
Fjölmennum og minnumst þessara hugrökku sjómanna.
Hlaupið er ætlað börnum á öllum aldri og er ætlast til að þátttakendur mæti í skrautlegum klæðnaði.
Mæting við Franska spítalann (punktur 22 á korti), hlaupið verður inn á hátíðarsvæðið við Tanga (punktur 21 á korti)
Íþróttaálfurinn og Solla stirða hita upp með hlaupurunum og starta hlaupinu.
14:00 Hátíð í bæ
Hátíðardagskráin fer fram á planinu neðan við Tanga (punktur 21 á korti).
Götumarkaður og fjölbreytt skemmtidagskrá þar sem m.a. koma fram Daði Freyr, persónur úr Latabæ, leiklistahópur og fleiri.
Frítt verður í leiktæki fyrir börnin á svæðinu.
17:00 Íslandsmeistaramótið í Pétanque
Spilað er á sparkvelli við Skólamiðstöðina (punktur 10 á korti), skráning á staðnum.
Bráðskemmtilegt franskt kúluspil fyrir alla fjölskylduna.
20:30 – 22:30 Harmonikkudansleikur í Skrúði (punktur 18 á korti)
Fjölskyldusamkoma þar sem afar, ömmur, pabbar, mömmur og börn skemmta sér saman.
Miðaverð: Fullorðnir 1000 kr. grunnskólabörn 500 kr. frítt fyrir börn á leikskólaaldri.
Ath. Miðasala við innganginn, armbönd gilda ekki á þennan dansleik.
00:05 – 03:00 Dansleikur í Skrúði (punktur 18 á korti)
Hljómsveitin Góðir landsmenn ásamt stórsöngkonunni Írisi Hólm sjá um stuðið á alvöru sveitaballi. Bar á staðnum, 18 ára aldurstakmark.
Athugið: Hægt er að kaupa armband sem gildir á tónleika KK á fimmtudagskvöldi og Duplex á föstudagskvöldi ásamt dansleik með Góðum landsmönnum á laugardagskvöldi, fyrir aðeins 6.000 kr.
Miðar á harmonikkudansleikinn eru aðeins seldir við innganginn og eru ekki inni í armbandinu.
12:00 Fáskrúðsfjarðarkirkja (sjá á korti)
Helgistund með léttri tónlist, söng, stuttri hugleiðingu og skírn. Tilvalið að koma saman, þakka viðburði og samverustundir og kveðja með fararblessun þau sem komu í heimsókn til að njóta daganna með okkur heimafólkinu.
13:30 - ??:?? Fjölskyldustund á íþróttavellinum. – aðgangur ókeypis (punktur 4 á korti)
Froðurennibraut, hoppukastali fyrir þau yngstu, Nerf klúbbur Austurlands verður á staðnum.
Frispígolfmót - skráning á staðnum. Keppendur komi með sína eigin diska.
16:00 Félgsvist í Verkalýðshúsinu, Skólavegi 72 – efri hæð (punktur 12 á korti)
Síðast en ekki síst spilum við félagsvist. Góður endir á vonandi frábærri helgi.
Þátttökugjald kr. 500 kr.
Sjá dagskrá á PDF formi
© 2018 Franskir Dagar á Fáskrúðsfirði